Važna obavijest za dostavu upisnica

Učenici koji ostvare pravo upisa u I. gimnaziju Split nakon objave konačne ljestvice poretka dužni su dostaviti:

1. ispunjenu i potpisanu **upisnicu** koja treba biti ispisana isključivo sa stranice: <https://srednje.e-upisi.hr> (potrebno je pažljivo provjeriti koje su rubrike, nakon ispisa, ostale neispunjene podacima iz sustava te ih čitko ispuniti i potpisati se);
2. ispunjenu i potpisanu **privolu** za korištenje osobnih podataka koja školi omogućuje, između ostaloga, i objavu popisa učenika po razrednim odjeljenjima na internetskoj stranici. Obrazac za suglasnost možete naći *ovdje*;
3. skeniranu ili fotografiranu **uplatnicu** odnosno dokaz o uplaćenoj naknadi za povećane troškove obrazovanja (naknadu za povećane troškove obrazovanja u iznosu od 20 eura (150,69 kuna) potrebno je uplatiti na račun otvoren kod **OTP banke na IBAN HR6124070001100559403**; naknade za povećane troškove obrazovanja oslobođeni su učenici donosioci potvrde CZSS i djeca invalida, smrtno stradalih ili nestalih hrvatskih branitelja;



1. **dokumente o dodatnim bodovima** ukoliko je učenik na njih ostvario pravo. Iznimno, ne treba dostavljati potvrdu ako se radi o natjecanjima iz znanja (Agencija za odgoj i obrazovanje) ili sportskim natjecanjima (Hrvatski školski sportski savez).

Dostava gore navedene dokumentacije o upisu u I. razred srednje škole u I. gimnaziju Split, Teslina 10, **je na MAIL** [upisi@gimnazija-prva-st.skole.hr](mailto:upisi@gimnazija-prva-st.skole.hr) **11. ili 12. srpnja 2023.** tijekom dana odnosno **13. srpnja 2023.** do 12 sati, a **OSOBNO 11. srpnja 2023.** od 8 do 12 sati.

GORE NAVEDENU DOKUMENTACIJU (SKENIRANU ILI SLIKANU) ELEKTRONIČKIM PUTEM MOŽE POSLATI SAMO RODITELJ/SKRBNIK, A U E-PORUCI DUŽAN JE DOSTAVITI I SVOJ OSOBNI KONTAKT (BROJ TELEFONA, BROJ MOBITELA) KAKO BI GA ŠKOLA MOGLA KONTAKTIRATI.

**VAŽNO!**

Učenici koji ne dostave navedenu dokumentaciju u propisanom roku gube pravo upisa ostvarenog u ljetnom upisnom roku.